สวัสดีคะ อยากขอคำปรึกษา ตอนนี้ท้องได้8สัปดาแล้วคะ แต่ยังคลำหมดลูกไม่เจอ และไม่ได้อัตตร้าซาวให้ดู เลยรู้สึกกังวลคะ อยากทราบว่าปกติรึป่าวคะ คือมีลูกมาแล้ว2คน แต่ไปฝากท้องตอน15สัปดา ก็ปกติ พอท้องนี้ ท้องได้8สัปดาแต่ยังไม่คลำไม่เจอเลยคะ
สวัสดีค่ะ มดลูกที่ปกติ จะมีขนาด 7-8 เซนติเมตร และอยู่ลึกลงไปในอุ้งเชิงกราน ซึ่งจะไม่สามารถคลำจากหน้าท้องได้ และเมื่อตั้งครรภ์ได้ 8 สัปดาห์ ขนาดมดลูกก็จะโตขึ้นเพียงเล็กน้อย ดังนั้น จึงยังไม่สามารถจะคลำได้ทางหน้าท้องเช่นกัน สำหรับทารกในครรภ์นั้น ก็จะมีขนาดเพียงแค่ประมาณ 0.6 นิ้วหรือ 1.6 เซ็นติเมตรเท่านั้นค่ะแต่เมื่อเลย 12 สัปดาห์ไปแล้ว จึงจะเริ่มคลำมดลูกได้ตรงบริเวณท้องน้อยค่ะ ดังนั้น จึงควรรอไปอีกซักระยะก่อนค่ะ